# Loose Change

### от Уикипедия, свободната енциклопедия

„Loose Change“ (на англ. заглавието означава 'дребни пари', 'дреболии') е документален филм за атентата спрямо Световния търговски център в Ню Йорк, Пентагона и падането на полет 77 в Арлингтън, Пенсилвания на 11 септември 2001. Филмът поставя под съмнение официалната версия за случилото се и обвинява правителството на САЩ в конспирация.

Филмът съдържа сцени от различни видео материали заснети по време и след атаките от 11-ти септември, материали от Интернет, експертизи от комисията за 9/11, изследвания и статии от водещите американски вестници, материали от записите по честотата на пожарникарите и много други. В този филм се изразяват съмнения отностно официалната версия за атаките от 11-ти септември. Основните акценти са:

- двата самолета, ударили се в двете кули на Световния тъговски център,
- самолетът, паднал в Арлингтън, Вирджиния,
- самолетът, ударил Пентагона.

Филмът е предоставен от компанията „По-силно от думи“ (англ. Louder Than Words), която се състои от трима студенти — Дилан Авери, 22 годишен (основател, собственик и режисьор), Кори Роуи, 22 годишен (собственик и режисьор) и Джейсън Бермас 26 годишен (уебмастър и графичен дизайнер). Дилан е родом от Лийсбър, Вирджиния. Кори е от Онеонта, Ню Йорк; на 18 години се записва в армията без видима причина или, както казва: „Предполагам, за да избягам от родния си град“. По-малко от 6 месеца след присъединяването в армията попада в т.нар. от него "лисича дупка" Кандахар в Афганистан, служи там 6 месеца и се завръща в Америка за 7-месечна тренировъчна подготовка за Ирак, където служи 1 година. Джейсън, уеб дизайнер от Ню Йорк, проучва самостоятелно обстоятелствата около 11-ти септември в продължение на 3 години. Негов приятел го представя на Дилан и Кори и така започва одисеята около проекта им.

Към края на 2004 година излиза подобрена версия на филма наречена „Дреболии - второ издание“ (англ. Loose Change — 2nd Edition), където са направени известни промени. Махнати са някои сцени, а доказателствата и фактите вече са по-добре издържани. Посочват се и възможни мотиви за конспирацията.

Филмът не е много популярен сред обществеността поради факта, че не се разпространява от никоя компания, а единствено чрез Интернет - на сайта loosechange911.com. Филмът се разпротранява безплатно, като единствената воля на създателите е да се разпространява възможно най-много, така че фактите да достигнат до всекиго.

Джейсън в момента пише сценарий за Loose Change: The Movie който излиза тази година.

## [редактиране] Външни препратки

- http://www.loosechange911.com/ - Официална интернет страница.
- Google Video - Loose Change - Пълния филм за гледане онлайн
- Conspiracy Central - Loose Change 911 - За свободно теглене.

Взето от „http://bg.wikipedia.org../../../l/o/o/Loose_Change_aeb3.html“.

Категории: Теории на конспирацията | Документални филми | Американски филми

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- 한국어
- Nederlands
- Norsk (bokmål)
- Svenska